b'\n_START_ARTICLE_\nMagadha\n_START_PARAGRAPH_\nMagadha var et indisk oldtidsrike i den nordlige delen av India. Kjerneomr\xc3\xa5det var Bihar s\xc3\xb8r for Ganges. Det var et av seksten mahadjanapadaer (sanskrit for \xc2\xabstore land\xc2\xbb) og eksisterte som en enhet fra omkring 600 f.Kr. til 320 f.Kr.._NEWLINE_Dens f\xc3\xb8rste hovedstad var Rajagriha (dagens Rajgir), deretter Pataliputra (dagens Patna). Magadha ekspanderte til \xc3\xa5 omfatte det meste av Bihar og Bengal, fulgt deretter av mye av \xc3\xb8stlige Uttar Pradesh og Odisha. Riket er omtalt i jainistiske og buddhistiske tekster. En av de kjente kongene fra rikets storhetstid var Bimbisara. Riket ble erobret av Mauryariket i 320 f.Kr. og ble kjerneomr\xc3\xa5det i deres utstrakte rike.'